Author: usuario

INTÉRPRETE

NOME:
______________________________________________________________

Intérprete

NORABOA!
Fuches seleccionado como intérprete da túa Compañía de Ópera. A finalidade deste folleto é axudarche na túa tarefa como intérprete. Este libriño suxire formas de facer o teu traballo. Ti es a persoa que mellor pode xulgar como estás a facer o traballo.
Para ter éxito necesitarás pensar por ti mesmo/a e crear solución para os problemas que atopes. Non aceptes a primeira solución que atopes para un problema. Busca sempre a mellor solución!
Boa sorte!

Intérprete

ÍNDICE
TÍTULO, OBXECTIVO E DESCRICIÓN DO TRABALLO
COUSAS QUE DEBERÍAS SABER ANTES DE EMPEZAR
PALABRAS IMPORTANTES QUE DEBES SABER
AS TÚAS RESPONSABILIDADES ANTES DA FUNCIÓN
1. CONCENTRACIÓN
2. O ESCENARIO
3. TRABALLANDO XUNTOS
4. ENERXÍA
5. PRODUCIÓN VOCAL
6. PERSOAXES
7. TRABALLANDO CO GUIÓN
TAREFAS DURANTE A REPRESENTACIÓN
TAREFAS CANDO REMATE A FUNCIÓN

Intérprete

TÍTULO DO TRABALLO: INTÉRPRETE
OBXECTIVO DO TRABALLO: Crear, memorizar e representar un personaxe nunha produción orixinal de ópera.
DESCRICIÓN DO TRABALLO:
Os intérpretes formarán un equipo e traballarán xuntos para aprender as ferramentas básicas para actuar. Cando o guión estea escrito desenvolverán os seus personaxes e aprenderán como actuar en escena.
Os responsables vosos son o Director/a de Escena e o Director/a de Produción.
COUSAS QUE DEBERÍAS SABER ANTES DE EMPEZAR
O teu traballo como intérprete mostra a todos o traballo de todos os outros departamentos da Compañía de Ópera. Por iso necesitas dar o mellor de ti no teu traballo. Incluso mellor do que ti pensas que es capaz.
Necesitarás unha libreta, un lapis e este folleto en cada encontro da Compañía. Unha carpeta axudaría a organizar o teu traballo.

Intérprete

PALABRAS IMPORTANTES QUE DEBES SABER
ACOTACIÓNS: O plano que indica a posición de cada personaxe e os movementos en escena.
RASGO CARACTERÍSTICO: Rasgo único dunha persoa.
DIÁLOGO: Conversa entre dous personaxes.
ENSAIO XERAL: O último ensaio antes da primeira representación, con vestiario, maquillaxe, escenografía, luces e música.
VOCALIZAR: Pronunciar as palabras con moita precisión.
EN POSICIÓN: Estar no lugar preciso listos para traballar.
MONÓLOGO: Discurso feito por unha soa persoa.
PROXECTAR A VOZ: Cantar ou falar de xeito claro e audible.
GUIÓN: O texto escrito dun traballo dramático.
SUBTEXTO: O texto do guión que non se di.
TEMA: A idea na que se basea a ópera.

Intérprete

AS TÚAS RESPONSABILIDADES ANTES DA FUNCIÓN
CONCENTRACIÓN
A concentración é o aspecto mais importante de ser intérprete. Debes ser quen de prestar atención e seguir as indicacións. Se non o fas estás poñendo en perigo o éxito dos esforzos de toda a Compañía de Ópera, e tamén a túa propia representación.
A. Posición de concentración: Parece unha posición neutral, unha total concentración de mente e corpo. Iso indícalle ao director que xa estás listo.
Estas son as principais características desta posición:
Pés e ombreiros rectos.
Xeonllos lixeiramente flexionados.
Ombreiros aliñados coas cadeiras.
Brazos aos lados.
Costas dereitas.
Cabeza dereita.
Vista ao fronte.
Atento e relaxado ao mesmo tempo.
B. Respiración:
A respiración é a gasolina que impulsa o motor dun intérprete. Se non respiras ben non serás quen de actuar con toda a túa capacidade. Recordando respirar correctamente non so axudarás á túa concentración senón que lograrás que a túa voz cando cantes ou fales sexa máis poderosa.
Respirar correctamente comenza coa posición de concentración. Pon a man no abdome e inspira, imaxina que és unha botella que está a ser enchida con auga. A auga sobe do fondo da botella ata arriba. Iso ten que facer o aire que ti respiras. Deberías sentir que o abdome se expande cando inspiras e que se contrae cando expiras. Os ombreiros non deben subir e baixar cando respiras.
(É o xeito de respirar cando durmimos)
2. O ESCENARIO
O escenario non é un patio de xogos. Ese espazo ten que ser respectado por todos os que traballan nel e sempre hai que seguir o protocolo axeitado cando nos atopamos alí.
Protocolo
Sempre que esteas no escenario ou cerca del tés que te comportar coma un intérprete profesional. Isto significa:
Estar preparado para as reunións.
Respectar aos outros intérpretes e ao Director/a.
Non falar se outro está falando.
Non falar se outros intérpretes están traballando.
Subir e baixar ao escenario polas escaleiras.
3. TRABALLANDO XUNTOS
A. Exercicios de quencemento: Antes de empezar a traballar debedes dedicar uns minutos a facer exercicios de quencemento. Eses exercicios son para gañar flexibilidade e concentrarse.
B. Creando equipo: Calquera grupo de persoas que traballan xuntos deben aprender a confiar uns nos outros e apreciar as contribucións dos demais. O equipo sempre é máis importante e grande que a suma das súas partes. Capaz de facer cousas que unha persoa soa non podería.
Exercicios de confianza:
Ameba
Contacto visual…
Aprender a improvisar
Improvisar significa facer algo ao momento sen preparación previa.
É importante aprender a improvisar para estar preparado para calquera situación inesperada que podería xordir duante a produción.
4. Enerxía:
A enerxía é moi importante para actuar porque é algo que ti compartes. Compartela co resto dos intérpretes e tamén co público, e eles mándanche a enerxía de volta. Unha representación con pouca enerxía fará que o público quede durmido.
Pode ser que non o saibas pero ti podes controlar canta enerxía comunicas. É posible comunicar enerxía incluso cando pensas que non tés ninguna. Farás xogos de pasar a enerxía e recollela cos teus compañeiros.
5. Produción Vocal:
Esta é unha das cousas máis importantes que tés que aprender. Sen unha axeitada vocalización e proxección ninguén na audiencia vai entender o que cantas ou dis, así que a historia non tería sentido para eles. A postura e a respiración son moi importantes para a produción vocal, ou sexa, para a
vocalización e a proxección.
Vocalización: Aprende trabalinguas e repíteos pronunciando con claridade, vocalizando cada palabra. Asegúrate de que moves máis a lingua do que o fas normalmente.
Proxección: Proxectar non quere dicir berrar. Se respiras correctamente serás quen de falar alto sen estropear a túa voz. Se combinas a boa respiración coa dicción serás quen de que te escoiten os que están sentados na última fila do teatro.
Podes practicar a falar deste xeito nas reunión da compañía e tamén cando estés reunido cos intérpretes. Podes prácticar lendo un poema que os outros non coñezan e lelo cando estén no fondo da habitación e que te escoiten e entendan.
6. Personaxe:
Coñecer o teu personaxe é moi importante.
Cando actúas ti pretendes ser alguén diferente, non es ti mesmo (pode que o teu personaxe sexa moi diferente a ti). El ou ela terá diferentes actitudes, gustos, linguaxe corporal, acenos e forma de falar.
Escoitarás algunas veces “métete no personaxe” ou “non rompas o personaxe”. Iso significa que pase o que pase a túa reacción ten que ser a do teu personaxe e non a túa propia.
Para facer iso terás que coñecer o teu personaxe perfectamente e en profundidade.
Tarefa 1: Biografía
Crea un personaxe que sexa moi diferente a ti. Dalle nome, un xesto e un pasado. Escribe a súa biografía que inclúa a súa familia (número de irmáns, orden de nacemento, problemas familiares…), cousas importantes que pasaron na súa vida e sobre todo, o que o fai ser como é.
Escribe iso e lévao á próxima reunión de intérpretes.
Tarefa 2: Monólogo
Prepara un monólogo para que diga o personaxe que creaches. Presta especial atención á forma de moverse (linguaxe corporal) e de falar que ten. Este monólogo terás que representalo diante dos outros intérpretes e da Directora de escena.
7. Traballando co guión
Le todo o guión. Pediráseche que leas diferentes papeis así que non quedes atrapado nun.
A. Creando o personaxe: Unha vez que che asignen o personaxe terás que crear a súa biografía. Agora debes ser creativo! Debes incluir toda a información que aparece no guión pero tamén crear elementos que lle den profundidade ao personaxe. Recorda incluir cousas do seu pasado (non só o que aparece no guión),
situación familiar e sucesos importantes que influiron no seu carácter, a linguaxe corporal ou algún xesto que é único. Investiga tamén a relación cos outros personaxes do guión.
Estudao ben! Preguntaranche cousas sobre o a biografía do teu personaxe.
B. Subtexto:
Son os pensamentos ou sentimentos do personaxe, que non se din. Intenta dicir o seguinte texto cos diferentes subtextos que se suxiren.
“Ola, como estás?”
(Subtexto “óodiote”)
“Ola, como estás?”
(Subtexto “chegas tarde”)
“Ola, como estás?”
(Subtexto “gañei eu”)
Tarefa 3
Debaixo de cada liña do teu personaxe escribe o subtexto apropiado para a escena e para a biografía. Ten tamén en conta as relación cos demais personaxes. Faino con lapis para que poida ser modificado. Prepárate para ler o texto usando só o subtexto.
TAREFAS DURANTE A REPRESENTACIÓN
Non importa o que pase MANTENTE NO TEU PERSONAXE!
Tamén recorda:
Relaxarte
Respirar
Vocalizar
Proxectar a voz
Facer as túas entradas e saídas no momento axeitado.
NUNCA, BAIXO NINGUNHA CIRCUNSTANCIA!:
Te asomes polo telón para mirar ao público.
Movas o telón
Fales no backstage.
Cando estés entre caixas esperando para entrar tés que estar en absoluto silencio e fora do camiño que precisan outras profesións para facer o seu traballo.
Calquera distracción podería botar a perder todo o duro traballo da vosa compañía.
TAREFAS CANDO REMATE A FUNCIÓN
Os intérpretes deberán devolver todos os materiais ao equipo de figurinistas e caracterización e asegurarse de que todo quedou recollido nos camerinos e no escenario. Asegúrate de que toda a utilería está recollida e que a teñen baixo a súa supervisión os encargados. Podedes preguntar ao Director de Produción se tedes que axudar a outros departamentos.

Intérprete

Intérprete

Intérprete

Intérprete

Intérprete

Intérprete

Intérprete

Intérprete

Intérprete

Intérprete

Intérprete

Intérprete

Intérprete

#